Wylem Nowy
Wylem Nowy (* 15. januara 1870 w Borkowach; † 1. oktobra 1933 w Choćebuzu) bě serbski farar a jedyn z najwažnišich delnjoserbskich kulturnich prócowarjow.
Žiwjenje[wobdźěłać | žórłowy tekst wobdźěłać]
Wylem Nowy bě syn bura a bratr Hajna Noweho. Wot 1881 do 1891 wopyta gymnazij w Gubinje. Po tym studowaše teologiju w Hali a Berlinje. Wot 1895 do 1902 bě domjacy wučer w Podstupimje. Jeho prěnju staciju skutkowanja we Łužicy měješe wot 1902-1904 jako farar w Budestecach. Druhe stacije su byli 1904-1910 w Ketlicach, 1910-1917 w Brjazynje a 1917-1933 při Choćebuskej klóšterskej cyrkwi.
Skutkowanje[wobdźěłać | žórłowy tekst wobdźěłać]
Nowy organizowaše zhromadnje z Bogumiłom Šwjelu wot 1890 delnjoserbske studentstwo. Bě prěni předsyda 1891 załoženeho studentskeho zjednoćenstwa Zwěsk serbskich pśijaśelow. Měješe wažny podźěl na přewjedźenju zjawnych młodoserbskich zarjadowanjow, kotrež so jako spěwarske swjedźenje wot 1893 hač do 1906 přewjedźechu. W Berlinje nawjedowaše rozwučowanje a zwučowanje serbskich studentow w maćeršćinje.
Dopisowaše wosebje pod rubriku Z božego kralejstwa do Serbskeho Casnika mjeńše rozpominanja a podawaše do Časopisa Maćicy Serbskeje nekrologi wuznamnych prócowarjow.
Bě wot 1894 čłon Maćicy Serbskeje a mjez 1913–1933 předsyda delnjoserbskeje Maśicy Serbskeje.
Žórło[wobdźěłać | žórłowy tekst wobdźěłać]
- Gerat Hančka: Nowy, Wylem. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 422
szl_Latn szl_Latn hrv_Latn szl_Latn pol_Latn szl_Latn szl_Latn ces_Latn pol_Latn szl_Latn